Ancyins Bedjes

Les Ancyins Bedjes, istoricmint, c' esteut les dmorants del Gåle beldjike, sorlon l' live Djule Cezår «Li guere des Gåles».

Li mwaisse mot e latén po cåzer d' zels, c' est «Belgae».

N aveut ene atuze pus stroete do mot «Ancyin Bedje» dins les lives di scole del Beldjike e 20inme sieke.

 Mwaissès piceures di ces djins la 
C' esteut des Gålwès di tuzance cele.

I djåzént li gålwès, on lingaedje gayel. 

I shuvént li rlidjon des Celes (drudisse).

Il estént ratroplés a tribus u federåcions d' tribus.

 Discrijhaedje pa Djule Cezår 
Les Ancyins Bedjes estît loukîs, pa Djule Cezår, come les pus coraedjeus di tos les peupes del Gåle:

Les pus fels des troes peupes des Gåles, c' est les Bedjes, paski c' est zels ki sont metous li pus lon erî del Province rominne, et des plaijhis del civilizåcion. Les martchands n' î alèt nén beacôp, et, dabôrd, n' î fjhèt nén moussî çou ki rind les djins nawes. Eto, pask' i sont les pus addé les Tîxhons, ki dmeurnut djudla Rin, et ki sont tofer e margaye avou zelsDjule Cezår, Li Guere des Gåles, I, 1).

Cisse fråze la shonne awè stî scrîte po les senateurs di Rome diner des noveas buddjets militaires a nosse djenerå Djule Cezår (ki n’ esteut nén co impreur). Plamour k' après cisse fråze la, li minme Djule Cezår discrît les Ancyins Bedjes come des djins ki s' margayént tofer inte di zels. Il estént mannets. Leus guerîs n' avént nole schoûte. I s' kidujhént come des biesses.Yannick Bauthière et Arnaud Pirotte, Istwere del Waloneye, come veyou pås Walons, 2inme ed. p. 28-29

 Tribus des Ancyins Bedjes 
 Tribus k' ocupént li Beldjike d' asteure 
 Ancyins Bedjes (atuze escolresse e l' Beldjike e 20inme sieke)#Les tribus d' l' Ancyinne Beldjike

 Ôtes tribus 
…

 Sourdant 

Categoreye:Istwere del Walonreye
Categoreye:Istwere del Flande
Categoreye:Istwere del Beldjike
Categoreye:Istwere del Grande Dutcheye
Categoreye:Istwere di France
Categoreye:Istwere di l' Almagne